TEISĖJŲ TARYBA

NUTARIMAS

DĖL TEISĖJŲ TARYBOS 2013 M. birželio 20 D. NUTARIMO NR. 13P-74-(7.1.2) „DĖL Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos APRAŠO PATVIRTINIMO“ PAKEITIMO

2020 m. spalio 16 d. Nr. 13P-94-(7.1.2)

Vilnius

Vadovaudamasi Lietuvos Respublikos teismų įstatymo 120 straipsnio 17 punktu, Teisėjų taryba nutaria:

Pakeisti Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos aprašą, patvirtintą Teisėjų tarybos 2013 m. birželio 20 d. nutarimu Nr. 13P-74-(7.1.2) „Dėl Su teismo proceso bylomis susijusių elektroninių duomenų teismuose tvarkymo, įtraukimo į apskaitą ir saugojimo naudojant informacines ir elektroninių ryšių technologijas tvarkos aprašo patvirtinimo“:

1. Pakeisti 3 punktą ir jį išdėstyti taip:

„3. Šis Aprašas parengtas vadovaujantis Lietuvos Respublikos teismų įstatymu, Lietuvos Respublikos teismų procesinių dokumentų tvarkymo ir apskaitos reikalavimų aprašu, patvirtintu Teisėjų tarybos 2015 m. gruodžio 18 d. nutarimu Nr. 13P-155-(7.1.2) „Dėl Lietuvos Respublikos teismų procesinių dokumentų tvarkymo ir apskaitos reikalavimų aprašo patvirtinimo“, Lietuvos Respublikos teismų procesinių dokumentų saugojimo terminų rodykle, patvirtinta Teisėjų tarybos 2016 m. rugsėjo 30 d. nutarimu Nr. 13P-101-(7.1.2) „Dėl Lietuvos Respublikos teismų procesinių dokumentų saugojimo terminų rodyklės patvirtinimo“, Dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, Lietuvos teismų informacinės sistemos nuostatais, patvirtintais Nacionalinės teismų administracijos direktoriaus 2011 m. lapkričio 28 d. įsakymu Nr. 6P-112-(1.1) „Dėl Lietuvos teismų informacinės sistemos ir Lietuvos teismų informacinės sistemos duomenų saugos nuostatų patvirtinimo“, Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, Elektroninių dokumentų nuorašų ir išrašų spausdinimo rekomendacijomis, patvirtintomis Lietuvos vyriausiojo archyvaro 2013 m. gruodžio 4 d. įsakymu Nr. V-67 „Dėl elektroninių dokumentų nuorašų ir išrašų spausdinimo rekomendacijų patvirtinimo“, Bylų paskirstymo teisėjams ir teisėjų kolegijų sudarymo taisyklių aprašu, patvirtintu Teisėjų tarybos 2015 m. rugsėjo 25 d. nutarimu Nr. 13P-123-(7.1.2) „Dėl Bylų paskirstymo teisėjams ir teisėjų kolegijų sudarymo taisyklių aprašo patvirtinimo“, Procesinių dokumentų pateikimo teismui ir jų įteikimo asmenims elektroninių ryšių priemonėmis tvarkos aprašu, patvirtintu Lietuvos Respublikos teisingumo ministro 2012 m. gruodžio 13 d. įsakymu Nr. 1R-332 „Dėl Procesinių dokumentų pateikimo teismui ir jų įteikimo asmenims elektroninių ryšių priemonėmis tvarkos aprašo patvirtinimo“, Elektroniniu parašu pasirašyto elektroninio dokumento specifikacija ADOC-V1.0, patvirtinta Lietuvos archyvų departamento prie Lietuvos Respublikos Vyriausybės generalinio direktoriaus 2009 m. rugsėjo 7 d. įsakymu Nr. V-60 „Dėl Elektroniniu parašu pasirašyto elektroninio dokumento specifikacijos ADOC-V1.0 patvirtinimo“, Valstybės ir savivaldybių institucijų, įstaigų, įmonių veiklos elektroninių dokumentų perdavimo į valstybės archyvus taisyklėmis, patvirtintomis Lietuvos vyriausiojo archyvaro 2012 m. birželio 22 d. įsakymu Nr. V-63 „Dėl Valstybės ir savivaldybių institucijų, įstaigų, įmonių veiklos elektroninių dokumentų perdavimo į valstybės archyvus taisyklių patvirtinimo.“

2. Pakeisti 5 punkto aštuntąją pastraipą ir ją išdėstyti taip:

„Kitos sąvokos vartojamos ir suprantamos taip, kaip jos apibrėžtos Lietuvos Respublikos dokumentų ir archyvų įstatyme, Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatyme, Dokumentų tvarkymo ir apskaitos taisyklėse, Dokumentų rengimo taisyklėse.“

3. Pakeisti 16 punktą ir jį išdėstyti taip:

„16. Teisme parengti ar gauti elektroniniai dokumentai ir elektroniniu parašu patvirtintos popierinių dokumentų skaitmeninės kopijos registruojami ir tvarkomi vadovaujantis Dokumentų tvarkymo ir apskaitos taisyklėse bei šiame Apraše nustatytais reikalavimais.“

4. Pakeisti 30 punktą ir jį išdėstyti taip:

„30. Elektroninės teismo proceso bylos registruojamos LITEKO bylų registravimo ir apskaitos posistemyje vadovaujantis Teismų procesinių dokumentų tvarkymo ir apskaitos reikalavimų aprašu bei šiuo Aprašu.“

5. Pakeisti 34 punktą ir jį išdėstyti taip:

„34. Teismo dokumentacijos planas rengiamas ir elektroninės teismo proceso bylos sudaromos vadovaujantis Teismų procesinių dokumentų tvarkymo ir apskaitos reikalavimų aprašo, Dokumentų tvarkymo ir apskaitos taisyklių, Bendrųjų dokumentų saugojimo terminų rodyklės ir Teismų procesinių dokumentų saugojimo terminų rodyklės nuostatomis, jeigu šiame Apraše nenustatyta kitaip.“

6. Pakeisti 37 punktą ir jį išdėstyti taip:

„37. Elektroninės teismo proceso bylos tvarkomos, įrašomos į užbaigtų bylų apskaitos dokumentus, taip pat teismo proceso bylų baigtumas ir momentas, nuo kurio yra skaičiuojamas bylos saugojimo terminas, nustatomas pagal Teismų procesinių dokumentų tvarkymo ir apskaitos reikalavimų aprašą, Dokumentų tvarkymo ir apskaitos taisykles ir Teismų procesinių dokumentų saugojimo terminų rodyklės nuostatas, jeigu šiame Apraše nenustatyta kitaip.“

7. Pakeisti 39 punktą ir jį išdėstyti taip:

„39. Leidime perkelti elektroninę teismo proceso bylą iš LITEKO į elektroninių dokumentų saugyklą, vadovaujantis Teismų procesinių dokumentų saugojimo terminų rodykle bei Teismų procesinių dokumentų tvarkymo ir apskaitos reikalavimų aprašo 60 punkte nustatytais dokumentų išliekamosios vertės kriterijais, nurodoma data, iki kurios imtinai elektroninė teismo proceso byla turi būti saugoma elektroninių dokumentų saugykloje.“

8. Papildyti 391 punktu:

„391. Tuo atveju, jei byla atitinka bent vieną Teismų procesinių dokumentų tvarkymo ir apskaitos reikalavimų aprašo 60 punkte nustatytą dokumentų išliekamosios vertės kriterijų, leidime perkelti elektroninę teismo proceso bylą iš LITEKO į elektroninių dokumentų saugyklą nurodoma, kad byla turi būti saugoma nuolat, nepriklausomai nuo to, koks saugojimo terminas nustatytas Teismų procesinių dokumentų saugojimo terminų rodyklėje.“

9. Pakeisti 44 punktą ir jį išdėstyti taip:

„44. Galutinius sprendimus dėl trumpai ir ilgai saugomų elektroninių teismo proceso bylų tolesnio saugojimo ar naikinimo priima teismo pirmininkas ar jo įgaliotas asmuo, dėl nuolat saugomų elektroninių teismo proceso bylų – valstybės archyvas, kuriam teisės aktų nustatyta tvarka dokumentai perduodami toliau saugoti. Priimant šiuos sprendimus atsižvelgiama į Teismų procesinių dokumentų tvarkymo ir apskaitos reikalavimų aprašo reikalavimus.“

10. Pakeisti 45 punktą ir jį išdėstyti taip:

„45. Elektroniniai dokumentai ir elektroniniu parašu patvirtintos popierinių dokumentų skaitmeninės kopijos vertinami pagal Dokumentų tvarkymo ir apskaitos taisyklėse nustatytus dokumentų reikšmingumo kriterijus, taip pat atsižvelgus į Teismų procesinių dokumentų tvarkymo ir apskaitos reikalavimų aprašo 60 punkte nustatytus dokumentų išliekamosios vertės kriterijus.“

11. Papildyti 451 punktu:

„451. Elektroniniai duomenys vertinami pagal šio Aprašo 45 punkte nustatytus ir šiuos kriterijus:

451.1. elektroninių duomenų svarbą visai valstybei arba vienos ar kelių institucijų veiklai;

451.2. elektroninių duomenų reikšmę asmenų prievolėms ir teisėtiems interesams;

451.3. elektroninių duomenų tinkamumą moksliniams ar kitiems tyrimams atlikti.“

12. Pakeisti 46 punktą ir jį išdėstyti taip:

„46. Dėl atrinktų naikinti elektroninių dokumentų, elektroniniu parašu patvirtintų popierinių dokumentų skaitmeninių kopijų ir (ar) elektroninių duomenų teismo pirmininko įgaliotas asmuo sudaro dokumentų naikinimo aktą Teismų procesinių dokumentų tvarkymo ir apskaitos reikalavimų apraše nustatyta tvarka.“

13. Pakeisti 50 punktą ir jį išdėstyti taip:

„50. Valstybės archyvams perduodami elektroniniai su teismo proceso bylomis susiję duomenys ir dokumentai turi būti įtraukti į apskaitą pagal Dokumentų tvarkymo ir apskaitos taisyklių, šio Aprašo reikalavimus, Teismų procesinių dokumentų saugojimo terminų rodyklę.“

Pirmininkas	Algimantas Valantinas

Sekretorė	Neringa Švedienė

SUDERINTA

Lietuvos vyriausiojo archyvaro tarnybos

2020 m. rugsėjo 22 d. raštu Nr. (1.13 E)V4-484